El Cor Almudàfer i la Little Jazz Band oferiran un concert divendres que ve en el Centre Cívic
25 de juny 2018

​ ![](/media/yavlpsbx/42image002_cuerpo.jpg)  

El pròxim divendres, 29 de juny, els jardins del Centre Cívic Antic Sanatori acolliran un nou concert del festival Música al Port. En esta ocasió l’espectacle musical serà interpretat pel Cor Almudàfer i la Little Jazz Band, que portaran una recopilació de cançons de George i Ira Gershwin, davall el nom de ‘A Gershwin Portrait’, presentant els aspectes més destacats del seu treball en forma de música coral. L’actuació serà a les 23 hores.

Les cançons de George i Ira Gershwin es consideren un autèntic tresor musical. Des de la cançó de George, _Swan__ne_ (que es va fer famosa gràcies a Jolson) fins a _Love Is Here To Stay_ (la seua última cançó junts), la seua música és coneguda molt especialmente per la seua versatilitat. George i Ira Gershwin no solament van escriure cançons que van arribar a ser molt populars, sinó que també van escriure per als escenaris de Broadway, concerts, jazz i, fins i tot, una òpera (_P__orgy and Bess_).

  
El seu treball va ajudar a donar forma a les tendències musicals de principis del segle XX i van aconseguir una popularitat extraordinària en el relativament escàs temps en què ambdós es dedicaren a escriure música junts.

*   [](http://www.facebook.com/sharer.php?u=https://aytosagunto.es/va/actualitat/el-cor-almudafer-i-la-little-jazz-band-oferiran-un-concert-divendres-que-ve-en-el-centre-civic/ "Facebook")
*   [](http://twitter.com/share?url=https://aytosagunto.es/va/actualitat/el-cor-almudafer-i-la-little-jazz-band-oferiran-un-concert-divendres-que-ve-en-el-centre-civic/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cor-almudafer-i-la-little-jazz-band-oferiran-un-concert-divendres-que-ve-en-el-centre-civic/ "Linked In")
*   [](mailto:?body=https://aytosagunto.es/va/actualitat/el-cor-almudafer-i-la-little-jazz-band-oferiran-un-concert-divendres-que-ve-en-el-centre-civic/)